҃же́нніи, присносла́вніи, прпд̑бніи ѻтцы̀, ст҃і́и первонача̂льницы пече́рстіи, антѡ́ніе и ѳеодо́сіе, свы́ше бг҃омъ дарова́нніи, дво́ице бл҃года́тная, сою́зомъ соверше́нства, любо́вію къ бг҃у и бли́жнему соедине́нная, не то́чію въ жи́зни се́й вре́меннѣй друголю́бнѣ труди́вшіися ѡ по́льзѣ душе́внѣй и́ночествующихъ и въ мі́рѣ бл҃гоче́стнѡ живу́щихъ, но и по ѿше́ствіи ва́шемъ въ жи́знь вѣ́чную ѡбѣща́вшіися посо́бствовати всѣ̂мъ и моли́тися ко гдс̑у бг҃у и прест҃ѣ́й бцд̑ѣ ѡ сп҃се́ніи всѣ́хъ, наипа́че грѣ́шникѡвъ, ѿ ни́хже пе́рвый є́смь а́зъ! ва́мъ, уго́дникѡмъ бж҃іимъ и прест҃ы́я бцд̑ы, я́кѡ и́стиннымъ хода́таємъ сп҃се́нія притека́я, смире́ннѡ молю́ся:предста́ните мнѣ̀ въ по́мощь, у́зами грѣхѡ́въ свя́занному, и помоли́теся ѡ мнѣ̀